Jostefonni

Jostefonni er ei isbre helt sørvest i Jostedalsbreen nasjonalpark, i Balestrand, Sunnfjord og Sogndal kommuner i Vestland. Den ligger ca. 15 km sørvest for den sørligste enden av Jostedalsbreen. Den har et areal på 11 km², og er den 30. største isbreen i Norge utenom Svalbard. Det høyeste punktet på breen, Sunnfjordbjørnen, er det høyeste punktet i Balestrand kommune. Dette var tidligere oppgitt til 1620 meter over havet, men er nå smeltet ned til 1615 moh.

To ganger på 1800-tallet, i 1820 og i 1848, oppstod det jøkulhlaup fra breen. Vetlefjordbreen, en liten brearm av Jostefonn, demte opp et vatn i Skaddalen, og store mengder vann raste ned Vetlefjorddalen da demninga brast. Flere gårder ble ødelagt.Liestøl, O., (1956). «Glacier dammed lakes in Norway». Norsk Polarinstitutt med. 81

NVE har overvåket breen og foretatt målinger siden 1995. 

 Se også 
Norges isbreer

 Referanser 

Kategori:Breer i Sunnfjord
Kategori:Breer i Sogndal